ગરીબ મહિલાઓને એલપીજી કનેકશન આપવા માટે રૂ. બે હજાર કરોડનો મેગા પ્રોજેક્ટ શરૂ કરવાની પણ જાહેરાત કરી હતી. આ ઉપરાંત જન ઔષધિ યોજના હેઠળ લોકોને સસ્તા ભાવે દવા આપવા માટે ૨૦૧૬-૧૭માં ૩૦૦૦ સ્ટોર ખોલવામાં આવશે. નેશનલ ડાયાલિસિસ સર્વિસ પ્રોગ્રામ હેઠળ જિલ્લા હોસ્પિટલોમાં ખાસ ડાયલિસિસ સુવિધા કેન્દ્રો ખોલવામાં આવશે. ૧૦૦ ગામોનું વિદ્યુતીકરણ કરવામાં આવશે તેમજ ગ્રામ્ય ક્ષેત્ર માટે ૮૭,૭૬૧ કરોડની ફાળવણી થઇ કરવામાં આવી છે. જ્યારે ડિજિટલ લિટર્સી સ્કીમ હેઠળ છ કરોડ ગ્રામીણવાસીઓને જોડવામાં આવશે. વરિષ્ઠ નાગરિકોને વધારાની રૂ. ૩૦,૦૦૦ની રાહત સ્વાસ્થ્ય સેવામાં આપવામાં આવશે.